CELEX: 22012A0306(01)
Language: ro
Date: 2012-03-06 00:00:00
Title: Amendament la Convenția vamală privind transportul internațional de mărfuri sub acoperirea carnetelor TIR [Convenția TIR, 1975]

6.3.2012   
            
            
               RO
            
            
               Jurnalul Oficial al Uniunii Europene
            
            
               L 66/1
            
         Amendament la Convenția vamală privind transportul internațional de mărfuri sub acoperirea carnetelor TIR [Convenția TIR, 1975 (1)]
   Conform notificării depozitarului ONU C.N.659.2011.TREATIES – 3, următoarele amendamente la Convenția TIR intră în vigoare la 1 ianuarie 2012 pentru toate părțile contractante
   
                
            
            
               În anexa 6, nota explicativă 9.I.1 a):
               se elimină nota explicativă.
            
         
                
            
            
               În anexa 9 partea I, titlu:
               la sfârșitul titlului se introduce „ȘI DE A SE CONSTITUI GARANTE”.
            
         
                
            
            
               În anexa 9 partea I, subtitlu:
               la sfârșitul subtitlului se șterge „minimale”.
            
         
                
            
            
               În anexa 9 partea I punctul 1, primul rând:
               după „cerințele” se elimină „minimale”.
            
         
                
            
            
               În anexa 9 partea I punctul 1 litera (a):
               în loc de: „asociație de reprezentare a intereselor sectorului de transporturi”, se va citi: „asociație înființată pe teritoriul părții contractante în care a fost emisă autorizația”.
            
         
                
            
            
               În anexa 9 partea I punctul 1 litera (b):
               modificarea nu afectează versiunea în limba română.
            
         
                
            
            
               În anexa 9 partea I punctul 1 litera (c):
               litera (c) se elimină.
            
         
                
            
            
               În anexa 9 partea I punctul 1 literele (d) și (e):
               literele (d) și (e) devin literele (c) și (d).
            
         
                
            
            
               În anexa 9 partea I punctul 1 noua literă (d):
               în locul textului actual se va citi:
               
                           „(d)
                        
                        
                           întocmirea în scris a unui acord sau a oricărui alt instrument juridic între asociație și autoritățile competente ale părții contractante pe teritoriul căreia este înființată, inclusiv acceptarea de către asociație a îndatoririlor prevăzute la punctul 3 din prezenta parte.”
                        
                     
         
                
            
            
               În anexa 9 partea I punctul 1 noua literă (d):
               După punctul 1 noua literă (d), se introduce un nou punct 2, cu următorul text:
               
                  
                              „2.
                           
                           
                              O copie legalizată a acordului scris sau a oricărui alt instrument juridic menționat la punctul 1 litera (d), împreună, dacă este necesar, cu traducerea legalizată în limba engleză, franceză sau rusă, trebuie depusă la Comitetul executiv TIR. Orice modificări efectuate sunt aduse imediat la cunoștința Comitetului executiv TIR.”
                           
                        
            
         
                
            
            
               În anexa 9 partea I punctul 1 litera (f):
               se înlocuiește textul actual al alineatului (1) litera (f) cu noile puncte 3 și 4, cu următorul text:
               
                  
                              „3.
                           
                           
                              Asociația are următoarele îndatoriri:
                              
                                          (i)
                                       
                                       
                                          să respecte obligațiile prevăzute la articolul 8 din convenție;
                                       
                                    
                                          (ii)
                                       
                                       
                                          să accepte suma minimă pentru fiecare carnet TIR stabilită de partea contractantă și care poate fi cerută asociației, în conformitate cu articolul 8 alineatul (3) din convenție;
                                       
                                    
                                          (iii)
                                       
                                       
                                          să verifice în mod continuu, în special înainte de a solicita autorizarea pentru accesul persoanelor la regimul TIR, îndeplinirea condițiilor și cerințelor minime de către persoanele respective, astfel cum se prevede în partea II a prezentei anexe;
                                       
                                    
                                          (iv)
                                       
                                       
                                          să furnizeze garanția pentru toate obligațiile asumate în țara în care este stabilită, în legătură cu operațiunile acoperite de carnetele TIR emise de asociație și de asociațiile străine afiliate la aceeași organizație internațională la care este ea însăși afiliată;
                                       
                                    
                                          (v)
                                       
                                       
                                          să își asigure obligațiile în mod satisfăcător pentru autoritățile competente ale părților contractante în care este stabilită, asumate în ceea ce privește o societate de asigurări, un fond al asigurătorilor sau o instituție financiară. Asigurarea contractului (contractelor) de garanție financiară trebuie să acopere totalitatea obligațiilor asociației în legătură cu operațiunile acoperite de carnetele TIR emise de aceasta și de asociațiile străine afiliate la aceeași organizație internațională la care este ea însăși afiliată.
                                          Termenul de notificare a încetării contractului (contractelor) de asigurare sau de garanție financiară nu trebuie să fie mai mic decât termenul de notificare a încetării acordului scris sau a oricărui alt instrument juridic menționat la punctul 1 litera (d). O copie legalizată a contractului (contractelor) de asigurare sau de garanție financiară, precum și a modificărilor ulterioare ale acestora, se depune la Comitetul executiv TIR, inclusiv traducerea legalizată, dacă este cazul, în limba engleză, franceză sau rusă;
                                       
                                    
                                          (vi)
                                       
                                       
                                          să comunice anual Comitetului executiv TIR, până la data de 1 martie, prețul fiecărui tip de carnet TIR emis;
                                       
                                    
                                          (vii)
                                       
                                       
                                          să permită autorităților competente să verifice toate evidențele și conturile ținute în legătură cu administrarea regimului TIR;
                                       
                                    
                                          (viii)
                                       
                                       
                                          să accepte o procedură de soluționare eficientă a dezacordurilor apărute din folosirea incorectă sau frauduloasă a carnetelor TIR, dacă este posibil, fără a apela la instanțele de judecată;
                                       
                                    
                                          (ix)
                                       
                                       
                                          să se conformeze strict deciziilor luate de autoritățile competente ale părții contractante în care este stabilită cu privire la revocarea sau retragerea autorizației în conformitate cu articolul 6 din convenție și cu partea II din prezenta anexă, sau la excluderea de persoane în conformitate cu articolul 38 din convenție;
                                       
                                    
                                          (x)
                                       
                                       
                                          să fie de acord să pună în aplicare în mod corect toate deciziile adoptate de către Comitetul de gestiune și de Comitetul executiv TIR, în măsura în care autoritățile competente ale părților contractante în care este constituită asociația le-au acceptat.
                                       
                                    
                        
                              4.
                           
                           
                              În cazul în care se solicită unei asociații garante, în conformitate cu procedurile prevăzute la articolul 11, să plătească sumele menționate la articolul 8 alineatele (1) și (2), aceasta, în conformitate cu acordul scris menționat în nota explicativă 0.6.2bis-1 la articolul 6 alineatul (2 bis), informează organizația internațională cu privire la primirea cererii.”
                           
                        
            
         
                
            
            
               În anexa 9 partea I punctele 2, 3 și 4:
               se renumerotează actualele puncte 2, 3 și 4 pentru a deveni punctele 5, 6 și 7.
            
         
                
            
            
               În anexa 9 partea I noul punct 5:
               în locul textului actual, se va citi:
               
                  
                              „5.
                           
                           
                              Partea contractantă în care este stabilită asociația revocă autorizația acesteia de a elibera carnete TIR și de a se constitui garantă în caz de nerespectare a acestor condiții și cerințe. În cazul în care o parte contractantă revocă autorizația, decizia intră în vigoare cel mai devreme în trei (3) luni de la data revocării.”
                           
                        
            
         
                
            
            
               În anexa 9 partea I noul punct 6:
               modificarea nu afectează versiunea în limba română.
            
         
                
            
            
               În anexa 9 partea I noul punct 7:
               după „cerințele”, se elimină „minime”.
            
         
      (1)  Versiune consolidată publicată în Decizia 2009/477/CE a Consiliului (JO L 165, 26.6.2009, p. 1).